KCM ร่วมงาน Opportunity dayแย้มแผนครึ่งปีหลังบุกตลาดภูธร
KCM ร่วมงาน Opportunity day นำเสนอข้อมูลบริษัทต่อนักลงทุน นักวิเคราะห์ พร้อมเผยกลยุทธ์ครึ่งปีหลังเตรียมขยายสำนักงานขายขนาดเล็กจำนวน 5-10 สาขา คาดเปิดแห่งแรกที่จังหวัดนครสวรรค์ ได้เร็วๆ นี้
2 ก.ย. 2558


คุณนิพนธ์ เจริญกิจ กรรมการผู้จัดการ  พร้อมด้วยคุณรวิวรรธน์  อุปทุม ผู้จัดการฝ่ายบัญชีและการเงิน บมจ.เค.ซี.เมททอลชีท (KCM) ร่วมนำเสนอข้อมูลบริษัทต่อนักลงทุน นักวิเคราะห์ และสื่อมวลชนในงานบริษัทจดทะเบียนพบผู้ลงทุน (Opportunity Day) ประจำไตรมาส 2/2558  ซึ่งบริษัทมีรายได้รวม 155.7 ล้านบาท และมีกำไรสุทธิ 7.98 ล้านบาท หรือเพิ่มขึ้น 45% จากช่วงเดียวกันของปีก่อน พร้อมเผยกลยุทธ์ครึ่งปีหลังเตรียมขยายสำนักงานขายขนาดเล็กจำนวน 5-10 สาขา คาดเปิดแห่งแรกที่จังหวัดนครสวรรค์ ได้เร็วๆ นี้